*****

ΚΑΝΟΝΙΣΜΟΣ (ΕΟΚ) αριθ. 3060/88 ΤΗΣ ΕΠΙΤΡΟΠΗΣ

της 4ης Οκτωβρίου 1988

για μέτρα παρεκκλίσεως που εφαρμόζονται στην Ισπανία για την περίοδο 1987/88 όσον αφορά την εκτέλεση των εργασιών αποστάξεως

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 90 παράγραφος 1,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 2964/88 (2), και ιδίως τα άρθρα 35, 38, 39 και 41,

Εκτιμώντας:

ότι οι εργασίες αποστάξεως για την περίοδο 1987/88 δεν είναι δυνατόν να πραγματοποιηθούν μετά τις 31 Αυγούστου 1988 σύμφωνα με τον κανονισμό (ΕΟΚ) αριθ. 2353/87 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2932/87 (4), τον κανονισμό (ΕΟΚ) αριθ. 2544/87 της Επιτροπής (5), τον κανονισμό (ΕΟΚ) αριθ. 441/88 της Επιτροπής (6), όπως τροποποιήθηκε από τον κανονισμό (ΕΟΚ) αριθ. 1596/88 (7), και τον κανονισμό (ΕΟΚ) αριθ. 4023/87 της Επιτροπής (8)·

ότι έχουν ανακύψει ορισμένες δυσχέρειες κατά την εφαρμογή της κοινής οργάνωσης αγοράς στον τομέα του οίνου στην Ισπανία· ότι η εκτέλεση, ιδίως για την περίοδο 1987/88, των εργασιών αποστάξεως στην προθεσμία που προβλέπεται από την ισχύουσα νομοθεσία έχει προκαλέσει προσωρινό κορεσμό της χωρητικότητας αποθεματοποιήσεως του οργανισμού παρεμβάσεως στο εν λόγω κράτος μέλος· ότι, για να αντιμετωπισθεί αυτό το πρόβλημα της προσωρινής αποθεματοποιήσεως καθώς και για να εξασφαλισθεί η αποτελεσματική εφαρμογή των μέτρων αποστάξεως, είναι αναγκαίο να θεσπισθούν μεταβατικά μέτρα για να διευκολυνθεί η μετάβαση από το υφιστάμενο καθεστώς στην Ισπανία στην εφαρμογή της κοινής αμπελοοινικής οργανώσεως· ότι πρέπει, συνεπώς, να παραταθεί κατά δεκαπέντε ημέρες η προθεσμία για τις εργασίες απόσταξης·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στην Ισπανία, για την περίοδο 1987/88 και κατά παρέκκλιση από το άρθρο 7 παράγραφος 1 του κανονισμού (ΕΟΚ) αριθ. 2353/87, από το άρθρο 4 παράγραφος 1 του κανονισμού (ΕΟΚ) αριθ. 2544/87, από το άρθρο 12 παράγραφος 5 του κανονισμού (ΕΟΚ) αριθ. 441/88 και από το άρθρο 6 του κανονισμού (ΕΟΚ) αριθ. 4023/87, οι εργασίες απόσταξης για τους οίνους που έχουν ήδη παραδοθεί στους αποσταγματοποιούς που προβλέπονται στα άρθρα 35, 38, 39 και 41 του κανονισμού (ΕΟΚ) αριθ. 822/87 δεν είναι δυνατόν να πραγματοποιηθούν μετά τις 15 Σεπτεμβρίου 1988.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Οκτωβρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 269 της 29. 9. 1988, σ. 5.

(3) ΕΕ αριθ. L 213 της 4. 8. 1987, σ. 22.

(4) ΕΕ αριθ. L 278 της 1. 10. 1987, σ. 45.

(5) ΕΕ αριθ. L 242 της 26. 8. 1987, σ. 5.

(6) ΕΕ αριθ. L 45 της 18. 2. 1988, σ. 15.

(7) ΕΕ αριθ. L 142 της 9. 6. 1988, σ. 17.

(8) ΕΕ αριθ. L 378 της 31. 12. 1987, σ. 48.